نصير الدين الطوسى - بالفارسى: نصیرالدین‌ طوسى -، اتلقب "الخواجه نصير" (1201 - 1274)، فيلسوف و عالم رياضيات و فلكى فارسى كبير و مذهبه التشیع. ليه مؤلفات مهمه. بنى مرصد ضخم فى مراغه و كون مكتبه كبيره من الكتب اللى نهبها المغول من بغداد و غيرها. منزلته كبيره جداً فى تاريخ الثقافه و العلوم الفارسيه فى العصور الوسطى. من مؤلفاته "تجريد العقائد" و "تجريد الكلام". فى السنه السابعه لقعاد هولاكو على عرش ايلخانات فارس هولاكو امر بان الخواجه نصير الدين الطوسى يبنى مرصد للكواكب و طلب منه يختار المكان المناسب فاختار الطوسى مدينة مراغه فاتبنى هناك مرصد ضخم. منگوقاآنكان من بين كل ملوك المغول كان بيحب العلم و بيهتم بالرياضيات و كان طلب من محمد بن طاهر البخارى انه ينفذ المشروع لكن ما نجحش فيه و لما سمع عن شهرة الطوسى طلب من هولاكو انه يبعتهوله لكن الظروف ما سمحتش فأمر هولاكو الطوسى ببنا المرصد و اتسمى " المرصد الايلخانى " و شارك فى تأسيسه مع الطوسى اربع علما هما مؤيد الين العرضى، و فخر الدين المراغى، و فخر الدين الاخلاطى، و نجم الدين دنران القزوينى. http://www-history.mcs.st-andrews.ac.uk/Biographies/Al-Tusi_Nasir.html — تاريخ الاطلاع: 12 نوفمبر 2017 — المخترع: جون أوكونور و إدموند روبرتسون ↑ http://www-history.mcs.st-andrews.ac.uk/Biographies/Al-Tusi_Nasir.html — تاريخ الاطلاع: 17 نوفمبر 2017 — المخترع: جون أوكونور و إدموند روبرتسون ↑ http://data.bnf.fr/ark:/12148/cb12399386c — تاريخ الاطلاع: 10 اكتوبر 2015 — المؤلف: مكتبة فرنسا الوطنية — الرخصة: رخصة حرة فيه فايلات فى تصانيف ويكيميديا كومونز عن: نصير الدين الطوسى